Gabrielle Roy

Gabrielle Roy (født 22. mars 1909 i Saint-Boniface i provinsen Manitoba, Canada, død 13. juli 1983 i Quebec by, Canada) var en fransk-kanadisk forfatter.

Romanen Bonheur d'Occasion (1945) ble hennes skjønnlitterære debut. I engelsk oversettelse (1947) fikk debutromanen tittelen The Tin Flute, og i 1950 ga Gyldendal Norsk Forlag ut romanen på norsk med tittelen Blikkfløyten. Senere utga hun en lang rekke romaner og noveller samt to selvbiografier (fra to ulike perioder av sitt liv). Hun mottok flere priser for sine bøker, og regnes i dag som en av Canadas fremste forfattere.

I mai 1983 åpnet byen Quebec et nytt bibliotek som bærer hennes navn.

I perioden 2001-2006 hadde den kanadiske 20-dollarseddelen et sitat av Gabrielle Roy på baksiden: «Could we ever know each other in the slightest without the arts?» (Ville vi hatt noen som helst mulighet til å lære hverandre å kjenne om vi ikke hadde hatt kunsten?)

Bibliografi 
 Bonheur d'Occasion (1945) - norsk oversettelse Tinnfløyten (1950), norsk oversetter Caro Olden

 La Petite Poule d'Eau (1950); denne romanen handler om tiden da hun arbeidet som lærer på den kanadiske prærien ved elven la Poule d'Eau

 Alexandre Chenevert (1954)

 Rue Deschambault (1955); i 1985 ble en av fortellingene fra denne boken, «Les Déserteuses», utgitt på norsk under tittelen «Rømlingene» i Den norske bokklubbens samling Canada forteller: kanadiske noveller. Fortellingen var oversatt av Ingebjørg Nesheim. 

 La Montagne secrète (1961)

 La Route d'Altamont (1966)

 La Rivière sans repos (1970)

 Cet été qui chantait (1972)

 Un jardin au bout du monde (1975)

 Ma vache Bossie (1976)

 Ces enfants de ma vie (1977)

 Fragiles lumières de la terre (1978)

 Courte-Queue (1979) illustrations et mise en page de François Olivier

 Ely! Ely! Ely! (1979)

 De quoi t'ennuies-tu, Éveline? (1982)

 Ma petite rue qui m'a menée autour du monde

Referanser

Eksterne lenker 
 
 

Canadiske forfattere
Personer fra Winnipeg